
2 o e 


Icoana Maicii Domnului de la Poceaev este prăznuită în vinerea din Săptămâna 
luminată, pe 23 iulie/S august, 11 aprilie şi pe 8/21 septembrie. 


Bă 
Rugăciunile începătoare 


În numele Tatălui, şi al Fiului şi al Sfântului Duh. Amin. 


Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 


Slavă Ţie, Dumnezeul nostru, Slavă Ţie ! 


Împărate ceresc, Mângâietorule, Duhul Adevărului, care pretutindenea eşti, şi 
toate le implineşti, Vistierul bunătăţilor şi Dătătorule de viaţă, vino şi te 
sălăşluieşte întru noi, şi ne curăţeşte pe noi de toată intinăciunea, şi mântuieşte, 
Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Tatăl nostru, care eşti în ceruri, Sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Şi ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. Că a Ta 
este Împărăţia şi puterea şi slava, a Tatălui şi a Fiului şi a Sfântului Duh, acum 
şi pururea şi în vecii vecilor. Amin. 


Miluieşte-ne pe noi, Doamne, miluieşte-ne pe noi, că nepricepându-ne de nici un 
răspuns, această rugăciune aducem ie, ca unui Stăpân, noi, păcătoşii robii Tăi, 


miluieşte-ne pe noi. 


Slavă Tatălui şi Fiului şi Sfântului Duh. 


Doamne, miluieşte-ne pe noi, că întru Tine am nădăjduit; nu Te mânia pe noi 
foarte, nici pomeni fărădelegile noastre, ci caută şi acum ca un Milostiv şi ne 


izbăveşte pe noi de vrăjmaşii noştri, că Tu eşti Dumnezeul nostru şi noi Suntem 
poporul Tău, toţi lucrul mâinilor Tale şi numele Tău chemăm. 


Şi acum şi pururea şi în vecii vecilor. Amin. 


Uşa milostivirii deschide-o nouă,binecuvântată Născătoare de Dumnezeu, ca să 
nu pierim cei ce nădăjduim întru tine, ci să ne mântuim prin tine din nevoi, că tu 
eşti mântuirea neamului creştinesc. 


Cred Într-Unul Dumnezeu, Tatăl Atoţiitorul, Făcătorul cerului şi al pămân- 
tului, al tuturor celor văzute şi nevăzute. 

Și întru Unul Domn lisus Hristos, Fiul lui Dumnezeu, Unul-Născut, care din 
Tatăl S-a născut, mai înainte de toţi vecii. Lumină din Lumină, Dumnezeu 
adevărat din Dumnezeu adevărat, Născut, nu făcut, Cel de o fiinţă cu Tatăl, prin 
care toate s-au făcut. 

Care pentru noi oamenii şi pentru a noastră mântuire.S-a pogorât din ceruri Și 
S-a întrupat de la Duhul Sfânt şi din Maria Fecioara Şi S-a făcut om. 

Şi S-a răstignit pentru noi în zilele lui Pilat din Pont, Și a pătimit şi S-a îngropat. 
Și a înviat a treia zi după Scripturi . 

Şi S-a suit la ceruri şi Şade de-a dreapta Tatălui. Și iarăşi va să vină cu slavă, să 
judece viii şi morţii, A cărui Împărăţie nu va avea Sfârşit. 

Şi întru Duhul Sfânt, Domnul de viaţă Făcătorul, care din Tatăl purcede, 

Cela ce împreună cu Tatăl şi cu Fiul este închinat şi Slăvit, care a grăit prin 
prooroci. 

Întru-una Sfântă Sobornicească şi apostolească Biserică, 

Mărturisesc un botez întru iertarea păcatelor, 

Aştept învierea morților şi viaţa veacului ce va să fie. Amin ! 


Condacul 1 

Apărătoare Doamnă, a popoarelor creştine şi a ţării noastre de toţi ştiută izbă- 
vitoare, cântări de laudă îţi aducem noi, credincioşii adunaţi pe sfântul tău munte, 
iar tu, ca ceea ce ai negrăită milă, o, Stăpână Născătoare de Dumnezeu, să nu lepe- 
zi rugăciunile noastre înălțate înaintea chipului tău celui făcător de minuni, ca întru 
umilinţa inimii să te lăudăm: Bucură-te, lauda Poceavului, nădejdea şi mângâ- 
ierea a toată lumea! 


Icosul 1 
Arhanghelul Gavriil cel dintâi ţi-a adus “bucură-te”, atunci când ţi-a binevestit ţie 
zămislirea Fiului lui Dumnezeu, iar după prea slăvita ta Adormire toate Puterile 


Cereşti aceeaşi laudă necontenit în Ceruri ţi-o aduc; cum vom îndrăzni deci noi, 
păcătoşii, să ne unim glasurile noastre cu glasurile celor fără de trup? Dar, ştiind 
mila ta faţă de toţi cei ce se pocăiesc, deschidem cu frică şi cu dragoste buzele noa- 
stre, grăind acestea: 

Bucură-te, noian de milă; 

Bucură-te, nesecată mare a dragostei; 

Bucură-te, bună mijlocitoare a neamului creştinesc; 

Bucură-te, zid nesurpat al Mănăstirii Poceaevului; 

Bucură-te, că pe creştinii ortodocşi prin dragostea cea către tine spre muntele Po- 
ceaevului îi atragi; 

Bucură-te, izgonitoare a oricărei întristări de la sufletele noastre; 

Bucură-te, căci chipul tău făcător de minuni din muntele Poceaevului este ca o stea 
povăţuitoare pe cale; 

Bucură-te, că rugăciunile înălțate ţie alungă ispitirile pătimaşe; 

Bucură-te, că i-ai mângâiat pe oameni prin arătarea ta pe munte; 

Bucură-te, că pentru noi ai lăsat urma tălpii tale pe el; 

Bucură-te, îndrăzneală neschimbată a celor credincioşi; 

Bucură-te, întărire puternică pentru cei aflaţi în îndoială; 

Bucură-te, lauda Poceavului, nădejdea şi mângâierea a toată lumea! 


Condacul 2 

Văzând sihaştrii Poceaevului şi fericitul loan cel desculţ pe Preasfânta Născătoare 
în stâlp de foc pe stâncă arătată, au sărutat urma tălpii ei şi stropindu-se cu apa 
izvorâtă din piatră, au strigat lui Dumnezeu: Aliluia! 


Icosul 2 

Cele de neînțeles căutând să le înţelegem cu mintea, ne întărim în această nădejde, 
că izgonind pe agareni, iar apoi pe eretici, ai binevoit să întăreşti pe muntele Po- 
ceaevului pavăza Ortodoxiei; pentru aceasta, venind în sfânta ta biserică, umplem 
inimile noastre cu credinţă fierbinte, zicând: 

Bucură-te, întărire a adevăratei credinţe; 

Bucură-te, mustrare a credinţei rătăcite; 

Bucură-te, că ai fost prevestită demult de rugul cel nears din Sinai; 

Bucură-te, că aici, în stâlp de foc, creştinilor te-ai arătat; 

Bucură-te, că din cuptorul cel încins, de rouă fiind mântuiţi, fiii lui Avraam pe tine 
te-au preînchipuit; 

Bucură-te, că cei vindecaţi în chip minunat de apa de la urma ta te-au propovăduit; 
Bucură-te,că pământul nostru pângărit de agareni în vremurile de demult, l-ai mân- 
gâiat prin arătarea ta; 

Bucură-te, că şi astăzi cu multe semne întăreşti pe rugătorii de aici; 


Bucură-te, grabnică auzire a celor ce se pocăiesc; 

Bucură-te, ajutor şi adăpostire pentru cei ce se nevoiesc; 

Bucură-te, înţelepțirea celor neştiutori; 

Bucură-te, întărirea celor slabi; 

Bucură-te, lauda Poceavului, nădejdea şi mângâierea a toată lumea! 


Condacul 3 

Puterea harului întreit ai arătat, Stăpână, pe muntele Poceaevului, unde de 300 de 
ani locul arătării tale l-ai împodobit cu icoana făcătoare de minuni, care a fost dă- 
ruită de mâna prea sfințitului Neofit elinul, ce venea de la Moscova, mai întâi Anei, 
ca mai apoi să fie primită de la ea la Mănăstirea Poceaevului pentru oamenii ce se 
bucură şi cântă lui Dumnezeu: Aliluia! 


Icosul 3 

Nobila Ana, având în casă icoana ta, Stăpână şi văzând vindecarea fratelui său 
Filip care era orb din naştere, s-a aprins de duhul râvnei pentru slava ta şi a zidit 
mănăstire din piatră în cinstea prea cinstitei Adormirii tale, pentru pustnicii din Po- 
ceaev şi aducându-se închinare în ea chipului tău cel făcător de minuni, strigă aşa: 
Bucură-te, că prin sfânta ta icoană ne-ai dăruit nouă comoară plină de bogății; 
Bucură-te, că chipul tău, dăruit de mâna prea sfinţitului, a sfinţit pământul nostru; 


Bucură-te, ceea ce întorci sufletele noastre de la bogăţiile pământeşti; 
Bucură-te, că ne înveţi să lăudăm slava lui Dumnezeu; 

Bucură-te, că văzând minunile tale, inimile noastre sunt răpite la ceruri; 
Bucură-te, că în locaşul tău ne aflăm precum în pridvorul Raiului; 
Bucură-te, că ai mângâiat prin icoana ta pe creştinii ortodocşi; 
Bucură-te, că pe credincioşii din toate ţările îi chemi la Mănăstirea Poceaevului; 
Bucură-te, că prin ea se înmulţeşte credinţa; 

Bucură-te, că prin ea se izgoneşte întristarea; 

Bucură-te, bucurie neîncetată a călugărilor de la Poceaev; 

Bucură-te, nădejde neruşinată a mirenilor; 

Bucură-te, lauda Poceavului, nădejdea şi mângâierea a toată lumea! 


Condacul 4 

Viforul nebuniei ereticeşti s-a năpustit asupra locaşului tău, Stăpână, robind sfânta 
ta icoană prin mâna iconoclaştilor, şi spre hulire aceştia pornindu-se, în grabă de 
mânia lui Dumnezeu au fost opriți, atunci când o putere nevăzută i-a răpus pe neru- 
şinaţii hulitori, precum pe Artaxerxe şi Irod, aruncându-i în neputinţă pe batjo- 
coritorii sfinţeniei tale ce nu ştiau să cânte: Aliluia! 


Icosul 4 


Auzind călugării Poceaevului şi tot poporul ortodox că sfânta ta icoană, după 17 
ani de robie ereticească, se întoarce de la hulitorii ruşinaţi în sfântul locaş, au ieşit 
în întâmpinarea ei şi plângerea în bucurie o au preschimbat, strigând ţie: 

Bucură-te, păzitoarea creştinilor; 

Bucură-te, mustrarea ereticilor; 

Bucură-te, că n-ai lăsat până la sfârşit Mănăstirea Poceaevului fără icoana ta; 
Bucură-te, că ai mustrat batjocora cea rea a împotrivirilor cinstirii icoanelor; 
Bucură-te, că ne înveţi în necazuri să nu ne pierdem nădejdea; 

Bucură-te, că ne porunceşti să credem în dreptatea lui Dumnezeu; 

Bucură-te, că prin ea s-a întărit Ortodoxia în ţara noastră; 

Bucură-te, că toată lumea prin tine s-a învrednicit să primească adevărul întrupat; 
Bucură-te, că urmezi îndelung-răbdăru lui Dumnezeu; 

Bucură-te, ceea ce întăreşti în răbdare pe aleşii tăi; 

Bucură-te, că prin tine cei smeriți primesc mângâiere; 

Bucură-te, că cei mândri se smeresc prin tine; 

Bucură-te, lauda Poceavului, nădejdea şi mângâierea a toată lumea! 


Condacul 5 

Ca o stea călăuzitoare spre Dumnezeu te-ai arătat, Stăpână, pentru cei ce caută 
mântuirea, aducându-i pe ei la Soarele Dreptăţii, că precum în viaţa ta pământească 
te-ai arătat mijlocitoare către Fiul tău în Cana Galileii, aşa şi după prea slăvită tre- 
cerea ta la Ceruri, aduci şi înalți rugăciuni Fiului tău pentru credincioşii de aici de 
pe Muntele Poceaevului, dăruindu-le mulțime de tămăduiri tuturor celor ce cântă 
lui Dumnezeu: Aliluia? 


Icosul 5 

Văzând oamenii odinioară că şi astăzi mulțimea vindecărilor dăruite de tine pe 
Muntele Poceaevului, se întăresc în dorința mântuirii sufletelor lor şi aducând po- 
căinţă fierbinte, strigă ţie: 

Bucură-te, vederea orbilor şi umblarea şchiopilor; 

Bucură-te, slobozirea de demoni a celor îndrăciţi; 

Bucură-te, că pe călugărul cel robit l-ai întors prin aer în chip minunat; 

Bucură-te, că pe pruncul Simion, care era mort, pentru rugăciunile unei stareţe l-ai 
înviat; 

Bucură-te, că prin astfel de semne puterea minunilor de odinioară oamenilor s-a 
arătat; 

Bucură-te, că vindecările de la sfânta ta icoană nici în zilele noastre nu au secat; 
Bucură-te, că în toată lumea izvorăşti tămăduiri prin sfintele tale icoane; 

Bucură-te, ceea ce cu daruri duhovniceşti îi îmbogăţeşti pe rugători; 

Bucură-te, că neamurile creştine se laudă cu tine; 


Bucură-te, că şi cei puţin credincioşi aleargă la ajutorul tău; 
Bucură-te, bucuria cetelor cereşti; 
Bucură-te, lauda Poceavului, nădejdea şi mângâierea a toată lumea! 


Condacul 6 

Propovăduitori ai slavei prea curatei Fecioare s-au arătat agarenii, care s-au năpu- 
stit asupra Mănăstirii Poceaevului şi arătarea prea curatei Născătoarei de Dumne- 
zeu şi a prea cuviosului lov nu au înţeles-o dintru început, dar atunci când săgețile 
aruncate de ei s-au întors înapoi au priceput puterea Stăpânei şi pocăindu-se de ne- 
bunia lor, au strigat cu credinţă: Aliluia? 


Icosul 6 

Strălucit-a chipul tău, Stăpână, pe muntele Poceaevului, când frații mănăstirii, fund 
împresuraţi de agareni, înălţau rugăciune adâncă înaintea sfintei tale icoane şi a ra- 
clei prea cuviosului lov şi văzând ei pe agareni fugind, cutremuraţi de această 
vedenie, cu bucurie ţi-au cântat: 

Bucură-te, izbăvitoarea şi mântuirea noastră; 

Bucură-te, pururea ajutătoare a neamului creştinesc; 

Bucură-te, că ai gonit pe nelegiuiții vrăjmaşi de la sfinţenia ta; 

Bucură-te, că i-ai adus la pocăință; 

Bucură-te, că de tine se cutremură vrăjmaşii nevăzuţi ai mântuirii noastre; 
Bucură-te, că ţie ţi se închină în ceruri Sfinţii îngeri şi răposaţii cei drepţi; 
Bucură-te, că pe prea cuviosul Iov l-ai primit cu tine la rugăciune; 

Bucură-te, că prin arătarea ta pe agareni i-ai adus la Sfântul Botez; 

Bucură-te, că cei credincioşi prin tine se izbăvesc de frica morții; 

Bucură-te, că pentru tine unii dintre agareni s-au făcut călugări cu frică de Dumne- 
zeu; 

Bucură-te, arătare pururea a adevărului; 

Bucură-te, bună înţelepțire a celor rătăciţi; 

Bucură-te, lauda Poceavului, nădejdea şi mângâierea a toată lumea! 


Condacul 7 

Vrând să aprindă în inimile creştinilor dorirea vieţii veşnice, Preasfânta Născătoare 
de Dumnezeu pe bolnavi îi vindecă cu minunile sale, pe morți îi înviază, pentru ca 
şi noi împreună cu ei, înțelegând puterea lui Dumnezeu, să lepădăm cele pămân- 
teşti şi să ne îngrijim de sufletele noastre, neîncetat cântând lui Dumnezeu: Aliluia! 


Icosul 7 
Noi şi grele necazuri a suferit Mănăstirea Poceaevului atunci când, împreună cu 
întreaga ţară, a fost ruptă prin viclenie de la Ortodoxie şi s-a dat sub stăpânirea 


ereticilor, iar peste 110 ani a fost întoarsă drept-măritorilor creştini, care venind au 
scos de sub obroc sfintele moaşte ale prea cuviosului lov şi căzând către chipul 
făcător de minuni al Stăpânei, au grăit: 

Bucură-te, apărătoarea Ortodoxiei; 

Bucură-te, mustrarea ereticilor;Bucură-te, că locaşul tău nu l-ai părăsit până la 
sfârşit; 

Bucură-te, că ne înveţi pe noi frica de Dumnezeu; 

Bucură-te, că prin mijlocirea ta ţara Volîniei s-a întors la Ortodoxie; 

Bucură-te, că încă din vremurile vechi mulți eretici prin înţelepțirea ta s-au îndrep- 
tat; 

Bucură-te, ceea ce chemi la rugăciune în Sfânta ta Lavră pe cei credincioşi; 
Bucură-te, că îi înveţi pe cei necredincioşi să se închine sfinţeniei ortodoxe; 
Bucură-te, că fără de încetare eşti prea slăvită de cuvioşi şi cuvioase; 

Bucură-te, că şi cei căzuţi în fărădelegi vin la tine; 

Bucură-te, întoarcerea la credinţă a celor ce s-au lepădat de ea; 

Bucură-te, călăuză a celor înşelaţi spre lumina cunoștinței; 

Bucură-te, lauda Poceavului, nădejdea şi mângâierea a toată lumea! 


Condacul 8 
Minune străină vedem întru tine, Maica lui Dumnezeu, că precum bolile trupeşti 


prin sărutarea sfintei tale icoane şi prin stropirea cu apă de la Poceaev se tămădu- 
iesc, aşa şi patimile sufleteşti la vederea sfinţeniei tale se izgonesc, credinţa se în- 
tăreşte şi inimile noastre se umplu de umilinţă, cântând lui Dumnezeu: Aliluia! 


Icosul 8 

Plin de păcate fiind eu, nevrednicul, risipirii lumeşti cu totul m-am dat şi de păcatul 
meu nu mă îngrijesc, dar căutând la sfânta ta icoană, Stăpână şi văzând cum nenu- 
măraţi oameni primesc de la ea înţelepţire şi cu inima veselă se îndreaptă pe calea 
mântuirii, îţi cânt acestea: 

Bucură-te, comoara curăţiei; 

Bucură-te, noianul milostivirii; 

Bucură-te, ceea ce înalți către Fiul tău neîncetate rugăciuni pentru cei credincioşi; 
Bucură-te, că nu te întorci de la rugăciunile păcătoşilor; 

Bucură-te, că prin tine mulți au părăsit deznădejdea cea păcătoasă; 

Bucură-te, că cei ce cheamă numele tău s-au ridicat din căderea cea străină; 
Bucură-te, că prin tine a fost ruşinată erezia împotriva icoanelor din toată lumea; 
Bucură-te, că ai întors adevărata credinţă în ţara Volîniei; 

Bucură-te, ceea ce înalți inimile oamenilor la nevoinţa curăţiei; 

Bucură-te, că pe cei obijduiţi îi înveţi să ierte; 

Bucură-te, umilinţa inimilor noastre; 


Bucură-te, nădejdea sufletelor noastre; 
Bucură-te, lauda Poceavului, nădejdea şi mângâierea a toată lumea! 


Condacul 9 

Toate lepădările şi rătăcirile eretice i le-ai iertat poporului care s-a pocăit, Stăpână, 
şi ai slobozit oamenilor izvor de tămăduiri de la iocana ta cea făcătoare de minuni 
şi de la urma tălpii tale de pe Muntele Poceaevului din Sfânta ta Lavră, ca cei ce 
vor aduce pocăință înaintea lui Dumnezeu pentru păcatele lor să nu se îndoiască de 
ajutorul tău şi să-l cânte Lui: Aliluia! 


Condacul 9 

Ritori ai slavei tale s-au arătat, Stăpână, orbu şi şchiopii care au primit vindecare 
de la sfânta ta icoană, întoarsă dreptmăritorilor creştini, precum şi femeia eretică 
care era bolnavă, care în ajutor chemându-te, după vindecare, a primit credinţa cea 
adevărată şi a sărutat sfânta ta icoană, iar noi strigăm ţie aşa: 

Bucură-te, milostivitoare a Împăratului Ceresc; 

Bucură-te, pururea mijlocitoare a pământenilor; 

Bucură-te, că pe femeia bolnavă, prin vindecare ai întors-o de la rătăcirea luterană; 
Bucură-te, că toţi oamenii s-au încredinţat de adevărul Ortodoxiei; 

Bucură-te, că prin tine ortodocşii au biruit de multe ori înşelările agarenilor; 
Bucură-te, că pentru tine cei înşelaţi de latini s-au întors la credinţa ortodoxă; 
Bucură-te, că tot neamul creştinesc îşi ridică întru rugăciuni ochii către tine; 
Bucură-te, că pe tine te cheamă în ajutor cei ce se roagă pentru odihna răposaţilor; 
Bucură-te, că pe cei ce vin la tine îi slobozeşti din necazurile vieţii; 

Bucură-te, că dăruieşti tărie celor care rabdă felurite nevoi; 

Bucură-te, povăţuitoare bună a celor ce se războiesc împotriva diavolilor; 
Bucură-te, lauda Poceavului, nădejdea şi mângâierea a toată lumea! 


Condacul 10 

Vrând să mântuiască prea curata Născătoare de Dumnezeu pe o bătrână aflată în 
orbirea credinţei catolice, care avea o nepoţică mică, botezată în adevărata credinţă 
ortodoxă, dar oarbă trupeşte, le-a pus în gând dorinţa cea bună de a se închina chi- 
pului ei făcător de minuni de la Poceaev, unde pe fetiță minunat a vindecat-o, iar 
pe bătrână a învăţat-o să mărturisească dreptmăritoarea credinţă, cântând lui Dum- 
nezeu: Aliluia! 


Icosul 10 

Zid nesurpat al credinţei adevărate te-ai arătat, Stăpână că precum nelegiuiţii ere- 
tici cu îndărătnicie s-au întors de la prea mărirea ta, ca adevărată Născătoare de 
Dumnezeu, aşa şi credincioşii pravoslavnici au stat neclintiţi în credinţa cea către 


tine şi nu au voit niciodată să se îndepărteze de la neîncetatele rugăciuni aduse ţie, 
pentru aceasta nu îndrăznesc să primească în urechile lor cuvintele cele înşelătoare 
ale ereticilor, ci cu mulţumitoare inimi te laudă pururea pe tine, zicând: 

Bucură-te, bucuria şi mângâierea creştinilor; 

Bucură-te, slava şi închinarea cetelor îngereşti; 

Bucură-te, ceea ce ne îngrădeşti de cuvintele mincinoase ale ereticilor; 

Bucură-te, că prin aducerea aminte a milelor tale cugetele noastre le înalți la Dum- 
nezeu; 

Bucură-te, că pe Sfinţii apostoli i-ai adus pe norii cerului la adormirea ta; 
Bucură-te, că pe muntele Poceaevului în fiecare an în zi de praznic aduni mii şi mii 
de oameni ce se roagă pentru iertare; 

Bucură-te, că pentru tine creştinii duc greutatea căii ca pe o dulce împăcare; 
Bucură-te, că pentru tine şi cei trândavi se silesc să li se asemene lor; 

Bucură-te, ceea ce îi ajuţi cu harul tău pe călugări să uite desfătările lumii acesteia; 
Bucură-te, că pe cei ce caută în urmă îi înfricoşezi cu visuri grozave; 

Bucură-te, cea mai frumoasă diademă a Bisericii lui Hristos; 

Bucură-te, scut nebiruit al ţării noastre; 

Bucură-te, lauda Poceavului, nădejdea şi mângâierea a toată lumea! 


Condacul 11 


Văzând, Stăpână, înălțându-se neîncetat ca tămâia la cer cântările de mulțumire ale 
creştinilor pentru toate binefacerile tale din întreaga lume, te rugăm ca nici ale noa- 
stre nevrednice laude să nu le treci cu vederea şi harul pocăinţei să ni-l dăruieşti, ca 
să-l cântăm lui Dumnezeu cu nădejde: Aliluia! 


Icosul 11 

Lumină a zilelor trecătoare şi nădejde a vieţii veşnice te-ai arătat, Stăpână, unui om 
din Basarabia ce era pe moarte, când deodată, după gustarea apei de la Lavra Po- 
ceaevului, s-a făcut sănătos, iar cei de aproape ai lui văzându-l, cu frică şi cu umi- 
linţă ţi-au strigat: 

Bucură-te, vindecătoarea bolnavilor; 

Bucură-te, mângâierea celor scârbiţi; 

Bucură-te, că moartea ce a venit s-a izgonit prin tine; 

Bucură-te, că prin tine ni s-a dăruit credinţă neînfruntată; 

Bucură-te, că cele proorocite de Gavriil s-au împlinit în ochii noştri; 

Bucură-te, că după cuvântul tău eşti prea mărită de toate neamurile, acum şi puru- 
rea; 

Bucură-te, că prin arătarea ta ai sfințit Muntele Poceaevului; 

Bucură-te, că al doilea Nazaret aici l-ai arătat; 

Bucură-te, că nu ai ruşinat nădejdea nimănui; 


Bucură-te, primitoare caldă a rugăciunilor tuturor; 

Bucură-te, că ne dăruieşti sănătate; 

Bucură-te, că ne ridici spre mântuire; 

Bucură-te, lauda Poceavului, nădejdea şi mângâierea a toată lumea! 


Condacul 12 

Harul vindecărilor şi al facerii de minuni revărsat de la sfânta ta icoană, Stăpână, să 
nu rămână fără de folos pentru sufletele noastre, că pentru păcate am căzut în ne- 
simțirea cea împietrită, însă având putere să înviezi morţii, înviază şi sufletele 
noastre amorțite şi luminează cu gândul cel bun inimile noastre, ca urând înşelă- 
ciunea păcatului, să-l cântăm lui Dumnezeu: Aliluia! 


Icosul 12 

Slăvind minunile tale arătate în Mănăstirea Poceaevului, te rugăm, Stăpână să nu- 
ți întorci faţa ta de la ţara noastră, ci către toţi ce vin la muntele tău cel sfânt caută 
cu mila ta, împlineşte-le lor cererile cele spre bine, ca să-ţi cânte ţie: 

Bucură-te, milostivire a Dreptului Dumnezeu; 

Bucură-te, îndrăznirea creştinilor către Cel Preaînalt; 

Bucură-te, că ai arătat biruinţa credinţei în Lavra ta; 

Bucură-te, că aprinzi dragostea în inimile oamenilor; 

Bucură-te, că îi învredniceşti pe ei să vadă aici minuni asemeni celor din vechime; 
Bucură-te, că muntele acesta ca al doilea Sinai s-a prea slăvit în ţările creştine; 
Bucură-te, că pe Dumnezeu cel arătat pe pământ L-ai purtat în pântecele tău; 
Bucură-te, că prin rugăciunile tale îi înalţi pe oameni la Dumnezeu; 

Bucură-te, că ai lăsat icoana ta ca pe o propovăduitoare a mântuirii; 

Bucură-te, că urma tălpii tale, umplută de apă tămăduitoare, cu minuni se prea slă- 
veşte; 

Bucură-te, că din înălţimea Cerurilor cauţi la robii tăi; 

Bucură-te, povăţuitoarea credincioşilor spre fapte bune; 

Bucură-te, lauda Poceavului, nădejdea şi mângâierea a toată lumea! 


Condacul 13 (de 3 ori) 

O. prea slăvită Maică a lui Hristos Dumnezeu, căreia ţi s-au încredinţat ca fii toate 
neamurile creştine, nu ne pricepem noi, păcătoşii să-ţi aducem laude cu vrednicie, 
dar fiind biruiţi de dragostea cea către tine şi ridicând ochii noştri la chipul tău cel 
făcător de minuni, te rugăm: nu ne lăsa pe noi, fu tăi cei aflaţi în lupte şi în nevoi, 
care credem fierbinte în ajutorul tău şi Îi cântăm Fiului tău: Aliluia! 


Se spune iarăşi: 


Icosul 1 

Arhanghelul Gavriil cel dintâi ţi-a adus “bucură-te”, atunci când ţi-a binevestit ţie 
zămislirea Fiului lui Dumnezeu, iar după prea slăvita ta Adormire toate Puterile 
Cereşti aceeaşi laudă necontenit în Ceruri ţi-o aduc; cum vom îndrăzni deci noi, 
păcătoşii, să ne unim glasurile noastre cu glasurile celor fără de trup? Dar, ştiind 
mila ta faţă de toţi cei ce se pocăiesc, deschidem cu frică şi cu dragoste buzele noa- 
stre, grăind acestea: 

Bucură-te, noian de milă; 

Bucură-te, nesecată mare a dragostei; 

Bucură-te, bună mijlocitoare a neamului creştinesc; 

Bucură-te, zid nesurpat al Mănăstirii Poceaevului; 

Bucură-te, că pe creştinii ortodocşi prin dragostea cea către tine spre muntele Po- 
ceaevului îi atragi; 

Bucură-te, izgonitoare a oricărei întristări de la sufletele noastre; 

Bucură-te, căci chipul tău făcător de minuni din muntele Poceaevului este ca o stea 
povăţuitoare pe cale; 

Bucură-te, că rugăciunile înălțate ţie alungă ispitirile pătimaşe; 

Bucură-te, că i-ai mângâiat pe oameni prin arătarea ta pe munte; 

Bucură-te, că pentru noi ai lăsat urma tălpii tale pe el; 

Bucură-te, îndrăzneală neschimbată a celor credincioşi; 


Bucură-te, întărire puternică pentru cei aflaţi în îndoială; 
Bucură-te, lauda Poceavului, nădejdea şi mângâierea a toată lumea! 


Condacul 1 

Apărătoare Doamnă, a popoarelor creştine şi a ţării noastre de toți ştiută izbă- 
vitoare, cântări de laudă îţi aducem noi, credincioşii, adunaţi pe sfântul tău munte, 
iar tu, ca ceea ce ai negrăită milă, o, Stăpână Născătoare de Dumnezeu, să nu lepe- 
zi rugăciunile noastre înălțate înaintea chipului tău celui făcător de minuni, ca în- 
tru umilinţa inimii să te lăudăm: Bucură-te, lauda Poceavului, nădejdea şi mân- 
gâierea a toată lumea! 


Apoi se zice această: 
Rugăciune 


Către tine, o Maică lui Dumnezeu, cu rugăciuni alergăm noi, păcătoşii, pomenind 
minunile tale arătate în Sfânta Lavră a Poceaevului, de păcatele noastre scârbindu- 
ne. Ştim, Stăpână, ştim că nu ni se cuvine nouă, păcătoşilor, a mai cere ceva decât 
numai ca Dreptul Judecător să ne ierte fărădelegile noastre. Că toate cele ce le răb- 
dăm în viaţă: scârbele, nevoile şi bolile sunt roadele căderilor noastre, îngăduite de 
Dumnezeu pentru îndreptarea noastră. Toate acestea întru dragostea şi judecata Lui 
au fost slobozite de Domnul asupra păcătoşilor robilor Săi, care în mâhnire aleargă 
către ocrotirea ta , prea curată şi întru umilinţa inimilor grăiesc ţie acestea: păcatele 
şi fărădelegile noastre, Milostivă, nu le pomeni, ci ridicând prea cinstitele tale mâi- 
ni, să stai înaintea Fiului tău şi Dumnezeu ca să ne ierte cumplitele fapte săvârşite 
de noi, iar pentru neîmplinirea multor făgăduinţe date de noi să nu-Și întoarcă faţa 
Sa de la robii Săi, să nu ia de la sufletele noastre harul Său, ajutorul mântuirii noa- 
stre! 


O, Stăpână, fii mijlocitoare a mântuirii noastre şi nescârbindu-te de puţinătatea 
noastră sufletească, caută la suspinurile ce în necazuri şi nevoi le înălțăm înaintea 
icoanei tale celei făcătoare de minuni. Luminează cu gânduri de umilință mintea 
noastră, credinţa şi nădejdea noastră le fă neclintite şi prea dulcele har al dragostei 
învredniceşte-ne să-l primim! 


Cu aceste daruri, Preacurată, iar nu cu boli şi cu scârbe viaţa noastră spre mântuire 
să se zidească şi îngrădind de întristare şi deznădejde sufletele noastre, să ne izbă- 
veşti pe noi, neputincioşii, de venirea asupra noastră a necazurilor, a nevoilor, a 
clevetirilor omeneşti şi a nesuferitelor boli. 


Dăruieşte prin mijlocirea ta, Stăpână, pace şi bună rânduială vieţii creştineşti. Întă- 
reşte credinţa ortodoxă în ţara noastră şi în toată lumea. Sfânta Biserică, soborni- 
cească şi apostolească să nu o laşi spre împuţinare, canoanele Sfinţilor părinţi să le 
aperi neschimbate în veci şi pe toţi cei ce aleargă la tine de prăpastia pierzării să-i 
mântuieşti. Încă şi pe fraţii noştri cei înşelaţi de erezii sau care în patimi cumplite 
şi-au pierdut mântuitoarea credinţă întoarce-i la adevărata credinţă şi pocăință, ca 
dimpreună cu noi, închinându-se chipului tău făcător de minuni, chezăşuirea ta să 
o mărturisească. 


Învredniceşte-ne, Preasfântă Doamnă, Născătoare de Dumnezeu, ca prin mijloci- 
rea ta, biruința adevărului încă din această viaţă să o vedem; învredniceşte-ne 
înainte de sfârşitul nostru să primim bucuria cea plină de har, precum de demult 
prin arătarea ta biruinţa adevărului înţelepţiților agareni le-o ai arătat, ca toţi cu 
inimă mulțumitoare, împreună cu îngerii, proorocii, apostolii şi cu toţi sfinții prea 
slăvind milostivirea ta, să dăm slavă, cinste şi închinăciune Dumnezeului cel în 
Treime mărit: Tatălui şi Fiului şi Sfântului Duh, în vecii vecilor. Amin! 


Icoana: Maica Domnului din Poceaev «Poceaevskaia» 


Ucraina 

Reg. Ternopol 

Raion Kremeneţ 

Oraş Poceaev 

Sfânta Lavră «Adormirea 


Maicii Domnului » din Poceaev 


În jurul anului 1340, pe locul unde astăzi se întinde Lavra «Adormirea Maicii 
Domnului» din Poceaev, s-au sălăşluit doi călugări. 


Odinioară, aceştia au fost martorii unei apariții minunate: pe înălțimea muntelui, se 
afla Maica Domnului înconjurată într-o slavă de flacără. Pentru totdeauna, în piatră 
a rămas întipărită urma piciorului ei drept, umplută cu apa care a ţâşnit atunci. 
Izvorul este făcător de minuni, şi nu se împuţinează nici în ziua de astăzi. 


În anul 1559, prin aceste locuri, trecea din Constantinopol, mitropolitul Neofit. 
Vizitând averea moşiei Ana Goiskoi, care se afla nu departe de Poceaev, i-a dăruit 
acesteia icoana Maicii Domnului, pe care o avea cu el. De îndată, ei au observat 
cum din icoană se revărsa o strălucire. 


În anul 1597, când în faţa icoanei fratele Anei Filip, orb fiind din naştere a primit 
vederea, ea a oferit în dar icoana, călugărilor care locuiau pe muntele Poceaev. 


Sfântul Chip a fost aşezat în biserica “Adormirea Maicii Domnului”. La început, 
această icoană a fost numită “a Poceaevului”. De la această icoană s-au săvârşit 
nenumărate tămăduiri. 


În anul 1675, turcii au asediat mănăstirea din Poceaev, iar călugării s-au rugat cu 
lacrimi înaintea chipului Maicii Domnului şi la racla cu moaştele prea cuviosului 
Iov din Poceaev. Egumenul a poruncit să se citească acatistul Împărătesei Cereşti. 
Când s-a început cântarea “Îngerul cel întâistătător . . . “, deasupra bisericii s-a 
înfăptuit o minunată apariție: soarele strălucea mai tare, Maica Domnului ţinea 
deasupra Poceaevului omoforul său, ca şi când ar fi acoperit mănăstirea. Prea 
cuviosul lov se afla în rând cu Maica Domnului şi o ruga să apere mănăstirea. 
Turcii văzând armata, au început să tragă spre Împărăteasa Cerului şi îngeri. Dar 
săgețile se întorceau şi îi paralizau pe trăgători. Armata turcă s-a tulburat, înne- 
buniţi, luptătorii au început să se omoare unul pe altul, iar din cei rămaşi, au luat-o 
la fugă. Îmbărbătaţi de ajutorul minunat, apărătorii mănăstirii au capturat mulţi 
prizonieri (câțiva dintre ei au primit Sfântul botez şi au rămas pentru totdeauna în 
Lavră). În amintirea acestei minunate salvări a mănăstirii, s-a hotărât ca în fiecare 
an să se săvârşească prăznuirea în cinstea icoanei Maicii Domnului din Poceaev. 


Minunile de la icoană nu au încetat nici în vremea când mănăstirea din Poceaev se 
afla sub stăpânirea uniaţilor (1721-1831). 


In anul 1859, împăratul Alexandru al II-lea, vizitând mănăstirea, a dăruit bisericii 
“Adormirea Maicii Domnului” un nou iconostas. 


Aflată în al treilea strat al iconostasului, într-un chivot de argint în formă de stea, 
deasupra uşilor împărăteşti şi astăzi se găseşte icoana făcătoare de minuni a Maicii 
Domnului. După slujba miezonopticii, în fiecare dimineaţă în vremea cântării 
troparului “Poarta de netrecut “, icoana este încet coborâtă pe panglica deosebită şi 
aşezată la nivelul înălțimii omului, pentru închinăciunea credincioşilor. 


Icoana se coboară şi în ziua de sâmbătă, după cântările soborniceşti ale acatistului 
Preasfintei Născătoare de Dumnezeu şi deasemenea în zilele de duminică şi de 
sărbătoare, după Liturghia târzie. 


Icoana făcătoare de minuni este pictată după modelul vechii picturi bizantine şi nu 
este prea mare ca dimensiune. Pe marginile icoanei sunt reprezentaţi: proorocul 
Ilie, mucenicul Mina, Sfântul Ştefan întâiul mucenic, prea cuviosul Avraam, marea 
muceniță Ecaterina, muceniţa Parascheva şi muceniţa Irina. Pe icoanele din Po- 
ceaev, adesea se înfăţişează sfânta urmă a Maicii Domnului. 


Prăznuirea icoanei se săvârşeşte în zilele de 23 iulie/5 august şi 8/21 septembrie. 


